armvectores/hy_wikipedia_2023 huggingface dataset:
Սուիգու (գյուղ, Առե շրջան)

Անվան այլ կիրառումների համար տե՛ս՝ ՍուիգուՍուիգու (էստ․՝ Suigu), գյուղ Էստոնիայի Պյարնումաա նահանգի Առե շրջանում։
2011 թվականի տվյալներով գյուղում բնակվում էր 241 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պեսչանի (Ազովի շրջան)

Պեսչանի (ռուս.՝ Песчаный ), գյուղակ Ռուսաստանի Ռոստովի մարզի Ազովի շրջանում։ Մտնում է Զադոնսկովո գյուղական համայնքի կազմի մեջ։ Ազով քաղաքից գտնվում է 25 կմ հեռավորության վրա։
Շլոմո Արգով

Շլոմո Արգով (եբրայերեն՝  שלמה ארגוב‎, դեկտեմբերի 14, 1929(1929-12-14), Երուսաղեմ, Միացյալ Թագավորություն - փետրվարի 23, 2003(2003-02-23), Երուսաղեմ), իսրայելցի դիվանագետ։ Մեծ Բրիտանիայում Իսրայելի դեսպանի պաշտոնավարման ժամանակ հարձակման է ենթարկվել, որը 1982 թվականին պաշտոնական պատրվակ է ծառայել Իսրայելի բանակի՝ Լիբանան ներխուժման  համար։


== Կենսագրությունը մինչև 1982 թվականը ==
Արգովը ծնվել է Երուսաղեմում, 1929 թվականին։ «Պալմահ» ռազմական խմբավորման անդամ էր, ծառայել է Իսրայելի պաշտպանական ուժերում, ստեղծման օրվանից, 1948 թվականին։ Մասնակցել է 1948-1949-ական թվականների արաբա-իսրաելյան պատերազմին, վիրավորվել է։
 1950-1952-ական թվականներին սովորել է ԱՄՆ-ում, Ջորջթաունի համալսարանում, այնուհետև՝ Լոնդոնի տնտեսագիտության դպրոցում։ 1959 թվականից դիվանագիտական ծառայության մեջ է։ Աշխատել է Գանայում, Նիգերիայում, ԱՍՄՆ-ում։ 1971-1974-ական թվականներին Իսրայելի դեսպանն էր Մեքսիկայում։ Այնուհետև որպես դեսպան աշխատել է Նիդերլանդներում, 1979 թվականին Իսրայելի ԱԳՆ-ում նշանակվել է հեղինակավոր պաշտոնում՝ դեսպան Մեծ Բրիտանիայում։


== Մահափորձ ==
1982 թվականի հունիսի 3-ին լույս 4-ի գիշերը Արգոն ընդունելությունից հետո դուրս էր գալիս Լոնդոնի Դորչեստերյան հյուրանոցից, երբ հանկարծակի ենթարկվեծ երեք անծանոթ անձանց հարձակմանը։ Նա հրազենային վնասվածք ստացավ գլխին, որից հետո երեք ամիս գտնվում էր կոմայի մեջ։ Ինչպես հետագայում պարզվեց, հարձակվողները Աբու Նիդալի ահաբեկչական կազմակերպության անդամներ էին, անջատված Պաղեստինի ազատության կազմակերպությունից։ Երկու խմբավորումները պայքարում էին միմյանց դեմ։ Պատասխան գործողությունը ուղղված էր Լիբանանում ՊԱԿ-ի ճամբարների դեմ։ Ի պատասխան պաղեստինցիները հրազգություն են սկսել Իսրայելի տարածքում, որի դադարեցման համար 1982 թվականի հունիսի 6-ին իսրայելյան բանակը ներխուշել է Լիբանան։ Հարձակվողներից մեկը՝ Նավաֆ ալ Ռոզանը իրանյան հետախուզության գնդապետ էր, և մահափորձը հավանաբար հավանության էր արժանացել Իրանի կողմից


== Կյանքը մահափորձից հետո ==
Արգովը վիրավորվելուց հետո հաշմանդամ դարձավ։ Մինչև մահը նա հոսպիտալացված էր Երուսաղեմի Ադասա խար խա Ցոֆիմ հիվանդանոցի վերականգնողական բաժանմունքում։ Նա կաթվածահար էր և մշտական բժշկական օգնության կարիք ուներ։ Արգովի կինը՝ Հավան այս ամբողջ ընթացքում խնամում էր նրան, մինչև իր մահը՝ 2002 թվականը։
2003 թվականին մահափորձից 21 տարի անց, Շոլոմո Արգոն մահացավ 74 տարեկան հասակում, ստացած վնասվածքի հետևանքով։
Գիդոնը՝ Շոլոմո և Հավա Արգոների երեք երեխաներից մեկը Հերցլիանայի Միջդիսցիպլինար կենտրոնում գերազանցիկ ուսանողների համար նախաձեռնել է կրթական ծրագիր հոր անունով։


== Ծանոթագրություններ ==


== Աղբյուրներ ==
Shlomo Argov 1929-2003, МИД Израиля
Ժուկովո (գյուղ, Դեմիդովսկի շրջան)

Անվան այլ կիրառումների համար տե՛ս՝ ԺուկովոԺուկովո (ռուս.՝ Жуково), գյուղ Ռուսաստանի, Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոբրովկա (գյուղ, Օլենինսկի շրջան)

Անվան այլ կիրառումների համար տե՛ս՝ ԲոբրովկաԲոբրովկա (ռուս.՝ Бобровка), գյուղ Ռուսաստանի Տվերի մարզի Օլենինսկի շրջանի կազմում։
Բնակչությունը 1997 թվականին գրանցված տվյալներով կազմում էր 318 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիտորիա դա Կոնկիստայի գավառ

Վիտորիա դա Կոնկիստայի գավառ (պորտ.՝ Microrregião de Vitória da Conquista), գավառ Բրազիլիայում, մտնում է Բաիա նահանգի մեջ։ Մտնում է Բաիա նահանգի հարավկենտրոնական մաս (մարզ) մեջ։ 2005 թվականի տվյալներով բնակչությունը կազմում է 658 284 մարդ։ Տարածքը՝ 18 693,218 կմ2։ Բնակչության խտությունը՝ 35,2 մարդ/կմ²։


== Վիճակագրություն ==
Համախառն ներքին արտադրանքը կազմել է 1 560 530 462,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 2440,32 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,647։


== Գավառի կազմ ==
Գավառի կազմի մեջ են մտնում հետևյալ համայնքները.

Անաժե
Բառա դու Շոսա
Բելու Կամպու
Բոա Նովա
Բոն Ժեզուս դա Սեռա
Կատիբա
Կաետանուս
Կանդիդու Սալիս
Դառիու Մեյռա
Իբիկուի
Իգուաի
Մակառանի
Մանուել Վիտոռինու
Մառինտի
Նովա Կանան
Պլանալտու
Պոսոյնս
Բիտոռիյա դա Կոնկիստա
Քո որդին

«Քո որդին» (լատիշ․՝ Tavs dēls), 1978 թվականի խորհրդային գեղարվեստական ֆիլմ, որը նկարահանել է ռեժիսոր Գունար Պիեսիսը Անդրեյ Դրիպեի սցենարով Ռիգայի կինոստուդիայում։ Համամիութենական պրեմիերան տեղի է ունեցել 1979 թվականի օգոստոսին։ 


== Սյուժե ==
Պոլիտեխնիկական ինստիտուտի ճարտարապետական ֆակուլտետի բարեհաջող և փառասեր ուսանող Վալդիս Կրաստսի համար եկել է դժվարին փորձությունների ժամանակը։ Աղջիկը, որի հետ նա պատրաստվում էր բաժանվել, սպասում է երեխայի և չի ցանկանում ընդհատել հղիությունը։
Մայրը սիրահարվել է և, չնայած որդու բոլոր փաստարկներին, պատրաստ է կրկին ամուսնանալ։ Նրա ընտրյալը՝ տաղանդավոր հիդրակառավարիչ-ինժեները, Ռիգայի ինստիտուտի ղեկավարության հետ պայմանավորվել է սիբիրյան խոշոր հիդրոէլեկտրակայանի կառուցման համար մի խումբ ուսանողների (այդ թվում նաև Վալդիսի) գործուղման մասին, որտեղ Վադիմ Նիկոլաևիչը ղեկավարում է պատասխանատու տեղամաս։
Այնտեղ՝ մեծ ու գեղեցիկ հյուսիսային գետի ափին, Վալդիսը իր համար դժվար որոշում է կայացնում՝ չխանգարել իր մոր երջանկությանը։ Նա նաև հասկանում է, որ իր ծնված որդին չպետք է մեծանա առանց հոր։


== Դերերում ==
Այգարս Կրուպինս – Վալդիս
Աիդա Զառա – Գունա
Վիյա Արտմանե – Էլզա Վիտրուպե
Իգոր Լեդոգորով – Վադիմ Կորոլյով
Անտրա Լիեդսկալնինյա – Հերդա
Անդրեյս Ժագարս – ուսանող
Կարլիս Սեբրիս – նկարիչ-հոբելյար
Ուլդիս Դումպիս – Պուրվինշ
Օլգերտ Կրոդերս – քննադատ
Հարի Սպանովսկիս – Ժանիս
Վ. Լիեպինլաուսկիս – Կարլիս
Ռոմուալդս Անցանս – հյուրերից մեկը
Վերա Սինգաևսկայա – էպիզոդ


== Նկարահանող խումբ ==
Սցենարի հեղինակ՝ Անդրեյ Դրիպե, Գունար Պիեսիսի մասնակցությամբ
Բեմադրող ռեժիսոր՝ Գունար Պիեսիս
Բեմադրող օպերատոր՝ Մարտինշ Կլեյնս
Կոմպոզիտոր՝ Իմանց Կալնինշ
Բեմադրող նկարիչ՝ Ուլդիս Պաուզերս
Հնչյունային օպերատոր՝ Գլեբ Կորոտեև
Խմբագիր՝ Տ. Մարգևիչ
Տնօրեն՝ Գունարս Սոպս


== Մրցանակներ ==
1979 — Աշխաբադի 12-րդ համամիութենական կինոփառատոնի մանկապատանեկան գեղարվեստական ֆիլմերի բաժնի ժյուրիի դիպլոմ «Քո որդին» ֆիլմին։


== Ծանոթագրություններ ==
Տիվդիյկա

Տիվդիյկա (ռուս.՝ Тивдийка), գետ Ռուսաստանում, հոսում է Կարելական ինքնավար հանրապետությունում։ Թափվում է Սանդալ լիճ։ Գետի երկարությունը 3,6 կմ է, ավազանի տարածքը 6,33 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Սվիր, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100212102000014881
Հիդրոլոգիական ուսումնասիրությունների կոդը - 102001488
Ավազանի կոդը - 01.04.01.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռուզան Քյուրքչյան

Ռուզան Գուրգենի Քյուրքչյան (օրիորդական ազգանունը` Մալխասյան, մարտի 11, 1930(1930-03-11), Կրասնոդար, Հյուսիսկովկասյան երկրամաս, ՌԽՖՍՀ, ԽՍՀՄ - դեկտեմբերի 6, 2002(2002-12-06), Երևան, Հայաստան), հայ քանդակագործ։ ԽՍՀՄ նկարիչների միության անդամ։
ՀԽՍՀ վաստակավոր ճարտարապետ Ստեփան Քյուրքչյանի կինը։


== Կենսագրություն ==
1955 թվականին ավարտել է Երևանի գեղարվեստա-թատերական ինստիտուտը։ Սկզբնական շրջանում աշխատել է հաստոցային քանդակագործության բնագավառում։ 1960-ականներից Ռուզան Քյուրքչյանի գործերում ի հայտ են եկել քանդակագործության և ճարտարապետության տարրերի համադրումներ։


== Ստեղծագործություններ ==
Կոմիտասի անվան զբոսայգու պանթեոնի գլխավոր հուշապատը, 1965 թվական, տուֆ
«Արևելք»
«Հասմիկ»
«Գևորգ Բաշինջաղյան»
«Կոմունար»
«20 թիվ»
«Կարբիդագործը»
«Առատություն»
«Դաշինք»
«Ընտանիք», 1968 թվական, բրոնզ
«Գարուն», 1968 թվական, բրոնզ
«Վերածնունդ», 1972 թվական, բրոնզ
«Վարպետ Օհանը», 1972 թվական, դիմաքանդակ, Հայաստանի ազգային պատկերասրահ, բրոնզ
«Կոմիտաս», դիմաքանդակ, բրոնզ
«1988», կոմպոզիցիա, 1988 թվական, բրոնզ


== Մեջբերումներ Ռուզան Քյուրքչյանի մասին ==


== Պատկերասրահ ==

		
		
		


== Աղբյուրներ ==
М. Айвазян, Рузан Кюркчян, (Буклет). Ереван, 1971 г.


== Ծանոթագրություններ ==
Գեորգի Բագրատիոն

Իշխան Գեորգի Բագրատիոն (վրաց.՝ გიორგი დავითის ძე ბაგრატიონი, սեպտեմբերի 27, 2011(2011-09-27), Մադրիդ, Իսպանիա), Մուխրանիների իշխան, Բագրատիոնների տան ավագ ժառանգորդ։


== Կենսագրություն ==
Իշխանը ծնվել է 2011 թվականի սեպտեմբերի 27-ին, Մադրիդում և համարվում է վրացական Բագրատիոնների արքայատոհմի երկու ճյուղերի միությունից ծնված միակ զավակը։ Նրա հայրն է Բագրատիոն-Մուխրանիների արքայատոհմի գլուխ Դավիթ Բագրատիոնը (Բագրատիոն-Մուխրանիներ), իսկ մայրը՝ իշխանուհի Աննա Բագրատիոն-Գրուզինսկայան (Գրուզինսկայա արքայատոհմ, որը արքայատոհմի անվանումն է և չի թարգմանվում վրացական), որոնք ամուսնացել էին 2009 թվականի փետրվարին Թբիլիսիի Սուրբ Երրորդության մայր տաճարում։
2013 թվականի նոյեմբերի 3-ին Մցխեթի Սվետիցխովելի եկեղեցում տեղի է ունեցել փոքրիկի մկրտության արարողությունը, որն իրականացրել է Վրաստանի կաթողիկոս-պատրիարք Իլյա II—ը՝ Վրաց ուղղափառ եկեղեցու Սուրբ Սինոդի մի քանի այլ սպասավորների հետ միասին։ Մկրտության կնքահայր են դարձել իշխաններ Իռակլի Գեորգիևիչը և Գուրամ Բագրատիոնը (Բագրատիոն-Մուխրանիներ), ինչպես նաև Միխայիլ Ախվլեդիանին և գործարար Լևան Վասաձեն։ Մկրտության արարողությանը մասնակցել են Վրաստանի պաշտպանության նախկին նախարար Իռակլի Ալասանիան, ֆինանսների նախարար Նոդար Խադուրին, մկրտյալի պապը՝ իշխան Նուգզար Բագրատիոն-Գրուզինսկին, վրացական ազնվականության ժողովի պատվիրակությունը՝ իշխանուհի Յեյ Բագրատիոն-Մուխրանին, ինչպես նաև բազմաթիվ հյուրեր Ռուսաստանից, Սերբիայից, Իսպանիայից, Պորտուգալիայից, Իտալիայից, ԱՄՆ-ից, Ռումինիայից և Վրաստանից։
2013 թվականին ծնողների բաժանումից հետո, բնակվում է մոր հետ՝ Թբիլիսիի իրենց բնակարանում։ Հայրը շարունակում է ակտիվորեն մասնակցել որդու դաստիարակությանը։ Իշխանը խոսում է վրացերեն և իսպաներեն։


== Ծանոթագրություններ ==
Ագռիզի շրջան

Ագռիզի շրջան (ռուս.՝ Агрызский район, թաթ.՝ Әгерҗе районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1924 թվականին։ Վարչական կենտրոնը՝ Ագռիզ։


== Աշխարհագրություն ==
Շրջանի տարածքի մակերեսը կազմում է 1796,6 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 36423 մարդ։ Բնակչության խտությունը կազմում էր 20,27 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կոբելեցկոե

Կոբելեցկոե (ուկրաիներեն՝ Кобелецьке), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1495 թվականին։
2001 թվականի տվյալներով Կոբելեցկոե գյուղում բնակվում էր 249 մարդ։ Բնակավայրը զբաղեցնում է 1537 կմ² տարածք։ Բնակչության խտությունը կազմում էր 162 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9288) Սանթոս-Սանզ

(9288) Սանթոս-Սանզ (անգլ.՝ Santos-Sanz), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,179617 ա. մ., առավելագույնը մոտենում է 1,7489 ա. մ. հեռավորության վրա և հեռանում 2,6104 ա. մ.։ Արեգակի շուրջ մեկ ամբողջական պտույտ է կատարում 1175,35 երկրային օրվա ընթացքում, իր ուղեծրով շարժվելով միջինում 0,306291 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9288) Սանթոս-Սանզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամիլ Դեմուլեն

Լյուսի Սեմպլիս Կամիլ Բենուա Դեմուլեն (ֆր.՝ Lucie-Simplice-Camille-Benoît Desmoulins, մարտի 2, 1760(1760-03-02)[…], Գյուիզ - ապրիլի 5, 1794(1794-04-05)[…], Փարիզ), ֆրանսիացի փաստաբան և լրագրող, Ֆրանսիական հեղափոխության գործիչ։ 
1789 թվականի հուլիսի 14-ի ապստամբության նախօրեին հանդես է եկել միապետության դեմ զինված պայքարի կոչով։ Խմբագրել է դեմոկրատական թերթեր։ Կոնվենտում դուրս է եկել ժիրոնդիստների դեմ։ Հարել է յակոբինների աջ թևին (Ժորժ Դանտոնի կողմնակիցներին)։ Իր հրատարակած «Հին կորդելիերը» (ֆր.՝ «Le vieux cordelier») տպագիր օրգանի էջերում պահանջում էր վերացնել մաքսիմումի մասին օրենքը, մեղմել Հեղափոխական ահաբեկչությունը՝ քննադատելով Մաքսիմիլիեն Ռոբեսպիեռի քաղաքականությունը։ 
Բանտարկվել է և հեղափոխական տրիբունալի որոշմամբ մահապատժի ենթարկվել գիլիոտինով։


== Ծանոթագրություններ ==
Գվանգյոսան

Գվանգյոսան (582 մ) մեծ լեռ, Գյոնգի նահանգ, Հարավային Կորեա։ Այն գտնվում է Սուվոնի և Յոնգինի սահմանին, չնայած, որ մեծ մասը տարածվում է դեպի հյուսիս, և այդ ուղղությամբ են տարածվում նաև Ուիվանգի, Գվաչեոնի, Սեուլի և Սոնգնամի սահմանները։
Սահմաններից տեսարաններ են բացվում դեպի Սուվոն և Յոնգին։


== Գվանգյոսան և Պունգսուն ==
Կորեայի հավատալիքների համատեքստում, հատկապես կորեական խառնաշփոթության շրջանակներում, Գվանգյոսանը ծառայում էր որպես Սուվոնի պահապան լեռ։ Սա համահունչ է Պունգսուի տրամաբանությանը (Չինաստանում հայտնի է որպես feng shui), ինչը թույլ է տալիս, որ քաղաքի համար լինի իդեալական տարածք, որտեղ կա դեպի հյուսիս ջինսան, բաց վիստա։ Գվանգյոսանը տալիս է բնական ուղենիշ՝ ճանապարհորդներին ցույց տալով քաղաքի դիրքը  և հանդես է գալիս որպես մի տեսակ «վահան» ձմռան ամիսներին հյուսիսից եկող ուժեղ քամիների դեմ։ Գվանգյոսոսին Սուվոնի համար բարենպաստ զգացողություն ապահովելու հարցում օգնություն ցույց տալը Գվոնսոն-գու և Եոնգոնգ-գու հարավային հատվածներում ՝ Գվոնսոն-գու և Եունգոնգ-գու, Չիլբո-սան դեպի արևմուտք գտնվող հարավային մասերում գտնվող հարթ լեռնաշղթաներն են, իսկ Սուվոնի սահմանի երկայնքով բլուրները դեպի արևելք։


== Պատկերասրահ ==

		
		
		


== Ծանոթագրություններ ==
Բեսարաբի (գյուղ, Միրգորոդի շրջան)

Բեսարաբի (ուկրաիներեն՝ Бессараби), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Բեսարաբի գյուղում բնակվում էր 108 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իլով (Ֆլեմինգ)

Իլով  (գերմ.՝ Ihlow), կոմունա Գերմանիայի Բրանդենբուրգ հողատարածքում։
Գտնվում ՝ Տելտով Ֆլեմինգ շրջանի կազմում։ Բնակչությունը կազմում է 773 մարդ (ըստ 2010 թվականի դեկտեմբերի 31-ի)։ Տարածքը կազմում է 47,54 կմ²։ Փոստային ինդեքս՝ 12 0 72 157։


== Ծանոթագրություններ ==
Արգայաշի բաշկիրական ժողովրդական թատրոն

Արգայաշի բաշկիրական ժողովրդական թատրոն (բաշկիրերեն՝ Арғаяш башҡорт халыҡ театры), բաշկիրական ազգային թատրոն, գտնվում է Չելյաբինսկի մարզի Արգայաշսկի շրջանի Արգայաշ գյուղում։ Միակ բաշկիրական թատրոնն է, որը գործում է Բաշկորտոստանի սահմաններից դուրս։


== Պատմություն ==
Թատրոնը հիմնադրվել է 1989 թվականին որպես բաշկիրական դրամատիկական խմբակ։ Ազգային թատրոնի առաջին բեմադրությունն է եղել Ս. Շ. Պովարիսովի «Հարսանեկան նվերը» (բաշկիրերեն՝ Туй бүләге):
1991 թվականին թատրոնին տրվել է «ժողովրդական» կոչումը։
1992 թվականին թատրոնը մասնակցել է Բաշկորոստանում Չելյաբինսկի մարզի մշակույթի օրերին։
1994 թվականին Նեֆտեկամսկ քաղաքում թատրոնը մասնակցել է Մեծ Ուրալի երիտասարդ թատրոնների «Թատերական գարուն» փառատոնին։


== Խաղացանկ ==
1989-2010 թվականներին թատրոնում բեմադրվել է ավելի քան 17 ներկայացում և պատրաստվել է ավելի քան 70 բեմականացում։

«Աղջկա առևանգումը»,
«Նախանձի՛ր, Ամերիկա, նախանձի՛ր»,
«Կարլուգաս» և «Սալավատ»,
«Վայրի սագեր»,
«Նա վերադարձել է»,
«Բաշկիրական հարսանիք»,
«Սարի հետևում լալիս է ուռին»,
«Երկու տիրոջ ծառա» և այլն։


== Կազմ ==
Ազգային թատրոնում տարբեր տարիներին խաղացել են Լ.Կ. Ամինովան, Ֆ. Ֆ. Զուլֆիտդինովան, Մ. Ֆ. Կուրբանգալինան, Ս. Ռ. Կուչուգուլովան, Ռ. Ս. Նաֆիկովը, Խ. Զ. Ֆազուլինը, Վ. Գ. Խադեևը, Ա. Խ և Ա. Ա. Խալիկովները, Մ. Ա. Շայխիսլամովը, Ֆ. Խ. Շաֆիկովան և այլն։
Ներկայացումների բեմադրություններն ու երաժշտական ձևավորումն իրականացրել են թատրոնի առաջին գեղարվեստական ղեկավար Ս. Մ. Սուլթանովան ու նկարիչ-բեմադրիչ Ֆ. Ֆ. Զուլֆտդինովան։


== Պարգևներ ==
«Թատերական հանդիպումներ շրջաններում» առաջին համառուսական գյուղական թատրոնների փառատոնի առաջին աստիճանի դիպլոմ։


== Ծանոթագրություններ ==
Գենգան (կանտոն)

Անվան այլ կիրառումների համար տե՛ս՝ Գենգան (այլ կիրառումներ)Գենգան (ֆր.՝ Guingamp), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Գենգան օկրուգի մեջ։ Համաձայն 2006 թվականի մարդահամարի կանտոնի բնակչությունը 22760 մարդ էր։Կանտոնի համարը 2216 է։ Կանտոնում կա 8 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Վաղ ձյուն

«Վաղ ձյուն» (ռուս.՝ «Ранний снег»), ռուս նկարիչ Վասիլի Պոլենովի (1844-1927) նկարը, որ ստեղծվել է 1891 թվականին։ Ներկայում Տրետյակովյան պատկերասրահի հավաքածուի մաս է (ինվ. Ж-1217): Նկարի չափերը՝ 48 × 85 սմ։


== Պատմություն և նկարագրություն ==
Բնանկարի էսքիզը Վասիլի Պոլենովը նկարել է 1890 թվականին Օկայի ափին գտնվող Բյոխովո գյուղում, երբ սեպտեմբերին տեղացել է վաղ ձյուն։ Դա տեղի է ունեցել հարևան Բորոկ կալվածք տեղափոխվելուց առաջ, որը հետագայում կոչվել է Պոլենովո։
Նկարի կոմպոզիցիան մանրամասն մտածվել է նկարչի կողմից։ Առջևի պլանում դեռևս տերևաթափ չեղած ծառեր են, որոնց ետևում դեպի հեռուն է ձգվում գետի ժապավենը։ Հորիզոնից վեր մոխրաերկնագույն, ամպերով պատված երկիքն է։ Ստույգ և նրբորեն մշակված են ծառերի տերևների դետալները։
Նկարչի որդու՝ Դմիտրի Պոլենովի վկայության համաձայն՝ 1891 թվականին Վասիլի Պոլենովն ստեղծել է «Վաղ ձյուն» նկարի ութ պատճեն։ Ըստ որոշ տվյալների՝ Տրետյակովյան պատկերասրահին պատկանած նկարը 1955 թվականին նվիրվել է «Կոմեդի Ֆրանսեզ» ֆրանսիական թատրոնի պատվիրակությանը (հնարավոր է՝ Խրուշչովի անձնական հրահանգով): Այդ նկարի մեկ այլ հեղինակային պատճեն, որը նախկինում պատկանել է Ալեքսեյ Պետրովիչ Լանգովոյին, 1989 թվականին փոխանցվել է Տրետյակովյան պատկերասրահին հավաքորդ Գրիգորի Պավլովիչ Բելյակովի կողմից՝ «Գ․ Բելյակովի ընծան ի հիշատակ որդու՝ գիտնական, մանկավարժ Բորիս Գրիգորևիչ Բելյակովի (1936-1989)»։
Եվս մեկ նկար («Վաղ ձյուն։ Բյոխովո» (ռուս.՝ «Ранний снег. Бёхово»), 1891) գտնվել է Ֆեոդոր Տերեշչենկոյի հավաքածուում, որը հետագայում դարձել է Կիևի ռուսական արվեստի թանգարանի հավաքածուի մաս։ Նույն խորագրով մեկ այլ նկար գտնվում է Յարոսլավլի պատկերասրահում։


== Արձագանքներ ==
Արվեստագետ Էլեոնորա Պաստոնը Վասիլի Պոլենովի արվեստին նվիրված իր մենագրության մեջ գրել է․


== Ծանոթագրություններ ==
Հովհաննես Հարությունի Աճեմյան

Անվան այլ կիրառումների համար տե՛ս՝ Հովհաննես Աճեմյան (այլ կիրառումներ)Հովհաննես Հարությունի Աճեմյան (1828, Ստամբուլ, Օսմանյան կայսրություն - 1871, Ստամբուլ, Օսմանյան կայսրություն), հայ քանդակագործ, նկարիչ, դերասան, դրամատուրգ։


== Կենսագրություն ==
Նախնական կրթությունը ստացել է Պերայի հայկական դպրոցում, ապա ուսումը շարունակել է ֆրանսիական դպրոցում։ Ինքնազարգացմամբ սովորել է մի քանի լեզուներ, միաժամանակ հետևել նկարչության և քանդակագործության։ 1850 թ. բացել է քանդակագործական արհեստանոց, սակայն, հետագայում խանդավառվելով թատրոնով, նվիրվել է նորաստեղծ հայ բեմին։


== Ստեղծագործական ուղի ==
1857-1958 թթ. թատերաշրջանում մասնակցել է Ա. Հայկունու և այլոց ջանքերով կազմակերպված ներկայացումներին, ապա՝ Օրթագյուղում, Պերայում իտալական և ֆրանսիական խմբերի տված ներկայացումներին, աչքի ընկնելով իտալերենի և ֆրանսերենի հստակ առոգանությամբ։ «Արևելյան թատրոնի» ստեղծման առաջին տարուց (1861 թ.) խաղացել է այդ խմբում, աստիճանաբար դառնալով նրա աչքի ընկնող ուժերից մեկը։ 1863 թ. «Արևելյան թատրոնի» խմբի հետ մեկնել է Զմյուռնիա, հանդես եկել գլխավոր դերերով։ Մեծ հաջողություն է ունեցել Մոլիերի կատակերգություններում. մամուլը բարձր է գնահատել Սոթանվիլի դերը Մոլիերի «Ժորժ Դանդենում». այդ դերը նա հավասար հաջողությամբ կատարել է հայերեն և թուրքերեն։ Խաղացել է Մկրտիչ Պեշիկթաշլյանի, Ս. Հեքիմյանի, նաև ֆրանսիական, իտալական խմբերում, 1861-1967 թթ.՝ Արևելյան, 1863-1964 թթ.՝ Վասպուրական թատրոններում, 1870 թվականին՝ Թ. Ֆասուլաճյանի խմբում։ Դերերից են՝ Ներսես (Պեշիկթաշլյանի «Արշակ Բ»), Դերմոնթե (Դյուկանժի «Խաղամոլի մը կենաց երեսուն տարին») և այլն։
1862 թ. գրել է «Կոմիտասի ցուցակը» մեկ գործողությամբ վոդևիլը, որ նա կատարել է Պոլսում հայերեն, Զմյուտնիայում՝ թե՛ հայերեն, թե՛ հունարեն։ Այդ վոդևիլը տպագրվել է Զմյուռնիայում 1863 թ.։ Զմյուռնիայից վերադառնալուց հետո շարունակել է խաղալ «Արևելյան թատրոնի» կազմում, միաժամանակ նկարել և քանդակել։


=== Դերեր ===
Ներսես՝ Մ. Պեշիկթաշլյանի «Արշակ Բ»
Դերմոնթե՝ Դյուկանժի «Խաղամոլի մը կենաց երեսուն տարին»
Մազապրայի Մարկիզը՝ Ֆալեռնոյի «Կույրին զավակը»
Դոն Սեզար՝ Դենների «Դոն Սեզար դը Բազան»
Սոթանվիլ՝ Մոլիերի «ժորժ Դանդեն»


=== Քանդակագործություն ===
Նրա քանդակներից հիշատակվում է Հարություն ամիրա Պեզճյանի կիսանդրին, որ երկար տարիներ զետեղված է եղել Պոլսի ազգային հիվանդանոցի սրահներից մեկում։ Դ.Կ. Թրյանցի հետ պատկերազարդել է Կ. Պոլսի Չրաղանի պալատը և արքունի այլ շինություններ։ Ֆրանսերենից թարգմանել է պիեսներ, ինչպես «Փարիզի հնավաճառը», Մոլիերի «Պարոն Բորսունյակը» և այլն, որոնք արևմտահայ բեմում բեմադրվել են նրա թարգմանությամբ։


== Աղբյուրներ ==
Կազարնյա

Կազարնյա (ուկրաիներեն՝ Казарня), գյուղ Ուկրաինայի Կիրովոգրադի մարզի Զնամենկայի շրջանում։
2001 թվականի տվյալներով Կազարնյա գյուղում բնակվում էր 497 մարդ։ Բնակավայրը զբաղեցնում է 2,8 կմ² տարածք։ Բնակչության խտությունը կազմում էր 177,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արմեն Սմբատյան (երգահան)

Անվան այլ կիրառումների համար տե՛ս՝ Արմեն Սմբատյան (այլ կիրառումներ)Արմեն Բագրատի Սմբատյան (նոյեմբերի 17, 1954(1954-11-17), Երևան, Հայկական ԽՍՀ, ԽՍՀՄ), հայ կոմպոզիտոր, պետական գործիչ։ ՀԽՍՀ արվեստի վաստակավոր գործիչ (1987)։ Իսրայելի Պետությունում Հայաստանի Հանրապետության արտակարգ և լիազոր դեսպան (2018): Երևանի Կոմիտասի անվան պետական կոնսերվատորիայի ռեկտորը 1995-2002 թվականներին։
Դիրիժոր, ջութակահար Սերգեյ Սմբատյանի հայրն է։


== Կենսագրություն ==
1980 թվականին ավարտել է Երևանի Կոմիտասի անվան պետական կոնսերվատորիայի դաշնամուրային, 1981 թվականին՝ կոմպոզիցիայի բաժինները, 1985 թվականին՝ ասպիրանտուրան։ 1981 թվականից Հայաստանի Կոմպոզիտորների միության անդամ է։ 1982-1987 թվականներին եղել է Հայաստանի Ազգային ռադիոյի երաժշտական հաղորդումների գլխավոր տնօրենը։ 1995-2002 թվականներին զբաղեցրել է Երևանի կոնսերվատորիայի ռեկտորի պաշտոնը (1994 թվականից՝ պրոֆեսոր)։ 1996-1998 թվականներին եղել է ՀՀ մշակույթի, երիտասարդության հարցերի և սպորտի նախարարը, 2002-2010 թվականներին` Ռուսաստանում Հայաստանի արտակարգ և լիազոր դեսպանը։ 2010 թվականի հունվարի 21-ին Հայաստանի Նախագահի հրամանագրով ազատվել է Ռուսաստանում Հայաստանի արտակարգ և լիազոր դեսպանի պարտականություններից։ 2010-2013 թվականներին` ԱՊՀ-ի երկրների հումանիտար համագործակցության միջպետական հիմնադրամի գլխավոր տնօրենը։ 2014 թվականի հուլիսի 2-ին ՀՀ Նախագահի հրամանագրով նշանակվել է ՀՀ նախագահի խորհրդական միջազգային մշակութային-հումանիտար համագործակցության հարցերով։ 2018 թվականին ՀՀ նախագահի հրամանագրով նշանակվել է Իսրայելի Պետությունում Հայաստանի Հանրապետության արտակարգ և լիազոր դեսպան։
Հեղինակել է «Հայաստան» երգը։


== Պարգևներ ==
ՀԽՍՀ արվեստի վաստակավոր գործիչ, 1987 թ.
ՀՀ Մովսես Խորենացու մեդալ, 2001 թ.


== Ծանոթագրություններ ==
Անխել-Մարիա Վիլյար

Անխել-Մարիա Վիլյար Լիոնա (իսպ.՝ Ángel María Villar Liona; հունվարի 21, 1950(1950-01-21), Բիլբաո, Բասկերի երկիր, Իսպանիա), իսպանացի ֆուտբոլիստ և սպորտային պաշտոնյա։


== Կարիերա ==
1988 թվականին զբաղեցրել է Իսպանիայի ֆուտբոլի ֆեդերացիայի նախագահի պաշտոնը։ ՈՒԵՖԱ-ի (1992) և ՖԻՖԱ-ի (2002) փոխ-նախագահ։ Ներկայացրել է Եվրոպական ֆուտբոլային ասոցիացիայի միությունը։ Եղել է Աշխարհի առաջնություն 2018-ի ժամանակ Իսպանիայի և Պորտուգալիայի հավաքականների հայտը հարուցող։
2015 թվականի հոկտեմբերին ՈՒԵՖԱ-ի նախագահի պաշտոնից Միշել Պլատինիի սկանդալային պաշտոնաթողությունից հետո Վիլյարը դարձավ կազմակերպության ժամանակավոր առաջնորդը։ Սեպտեմբերի 2-ին ՖԻՖԱ-ն հրապարակեց 3 թեկնածուների ցանկը այդ պաշտոնի համար։ Նրանց մեջ էր մտնում նաև Անխել-Մարիա Վիլյարը։ Ընտրությունները նշանակվեցին 2016 թվականի սեպտեմբերի 14-ին։ Նախընտրական ծրագիրը Վիլյարին չի ընդգրկել կարդինալային փոփոխությունների մեջ։ Նա իր ուժերը կենտրոնացրեց եվրոպական ֆուտբոլի և առաջնորդության վերադարձի հիմնադրման վրա, որը համալսարաններում, այնպիսիք ինչպիսիք են օրինակ ՖԻՖԱ-ն, կորցրել էին ֆինանսական սկանդալների պատճառով։ Վիլյարը ուզում էր ՈՒԵՖԱ-ն անկախացներ քաղաքական գործիչների որոշումներից, ապահովեր էկոնոմիկայի խնայողությունը, այդ թվում նաև նախագահների և ղեկավարության անդամների աշխատավարձերը։ Կատարած որոշումները պետք է երևային հետևյալ կերպ. ՈՒԵՖԱ-ն, ազգային կազմակերպությունը, լիգաները և ակումբները։ Այդ սխեման ապահովեց լիակատար խնայողությունը։ Սեպտեմբերի 14-ին կայացած ընտրություններին չմասնակցեց։ Լքեց պաշտոնը երբ ՈՒԵՖԱ-ի նախագահ նշանակվեց սլովենացի Ալեքսանդր Չեֆերինը։


== Նվաճումներ ==


=== Թիմային նվաճումներ ===
Աթլետիկ Բիլբաո

Իսպանիայի Գավաթի հաղթող. 1972/73
Իսպանիայի Գավաթի եզրափակչի մասնակից։ 1976/77
ՈՒԵՖԱ գավաթ։ 1976/77


== Ծանոթագրություններ ==


== Արտաքին հղումներ ==
Անխել-Մարիա Վիլյար պրոֆիլը BDFutbol կայքում
Ángel María Villar | EL PAÍS
Spain stats at Eu-Football
RFEF profile/achievements Archived 2010-12-21 at the Wayback Machine. (Իսպաներեն)
FIFA.com profile Archived 2011-06-08 at the Wayback Machine.
Քեսսի Վենտուրա

Կասանդրա Էլիզաբեթ Վենտուրա (անգլ.՝ Casandra Elizabeth Ventura, օգոստոսի 26, 1986(1986-08-26), Նյու Լոնդոն, Կոնեկտիկուտ, ԱՄՆ), ամերիկյան երգչուհի, որն աշխատում է Ռիթմ ընդ բլյուզ ոճում՝ Քեսսի (անգլ.՝ Cassie) բեմական անվամբ։ Նրա դեբյուտային սինգլը՝ Me & U, որը թողարկվել է 2006 թվականին ԱՄՆ-ում, արժանացել է «պլատինե» կարգավիճակ, վաճառվել է միևնույն թվականին թողարկված դեբյուտային Cassie ալբոմի ավելի քան 321 հազար օրինակ։ 2008 թվականին Քեսսին նկարահանվել է «Քայլ առաջ 2. Փողոցներ» ֆիլմում։


== Կենսագրություն ==
Կասանդրա Վենտուրան ծնվել է Կոնեկտիկուտ նահանգի Նյու Լոնդոն քաղաքում։ Նրա հայրն ունի ֆիլիպինական արմատներ, իսկ մայրը՝ մեքսիկական։ Մանկուց Վենտուրան ստացել է պարի և վոկալի դասեր։ 14 տարեկանում սկսել է մոդելի կարիերան, 16 տարեկանում հայտնվել է Seventeen ամսագրի էջերում և դեռահասների հագուստի հանրահայտ գծի կատալոգում։ Դպրոցն ավարտելուց հետո Քեսսին տեղափոխվել է Նյու Յորք և սկսել է աշխատել Wilhelmina Models մոդելային գործակալությունում, ինչպես նաև սովորել է Բրոդվեյի պարի դպրոցում։ 2004 թվականի վերջին ծանոթացել է երաժշտական պրոդյուսեր Ռայան Լեսսիի հետ, որը Վենտուրային առաջարկել է աշխատել իր NextSelection լեյբլի հետ։
2006 թվականին Քեսսին թողարկել է իր դեբյուտային սինգլը՝ «Me & U», որը շատ արագ դարձել է ակումբային հիթ և նույն թվականի վերջին ստացել է «պլատինե» կարգավիճակ։ Դրանից հետո Լեսլին պայմանավորվել է Շոն Քոմսի հետ այն մասին, որ նրանց լեյբլները պիտի համատեղ հովանավորեն իրենց հովանավորյալի դեբյուտային ալբոմը։ Cassie անվանված ալբոմը ստեղծվել է փոփ երաժշտության, հիփ հոփի և ռիթմ ընդ բլյուզի համադրությամբ, որի մեջ ավելացվել ենֆիլիպինական ազգային երաժշտությունից և ռոք էլեմենտներ։ Ալբոմը թողարկվել է 2006 թվականի օգոստոսի 8-ին։ ԱՄՆ-ում վաճառվել է 321 հազար օրինակ և հիփ-հոփի և ռիթմ ընդ բլյուզի հիթ-շքերթում զբաղեցրել է երկրորդ, իսկ ընդհանուր հիթ-շքերթում չորրորդ տեղը։
2008 թվականին հեռարձակվել է «Քայլ առաջ 2. Փողոցներ» ֆիլմը, որտեղ Քեսսին խաղացել է դերերից մեկը և որի համար ձայնագրել է սինգլ։ Նույն թվականին Ռայան Լեսլիի հետ ձայնագրել է երգ իր ալբոմի համար։ Դրանց միջև եղած ժամանակահատվածում Վենտուրայի երկրորդ ալբոմը ազդարարվել է առաջին ալբոմի թողարկումից հետո 2006 թվականին հեռու էր ավարտուն լինելուց։ Լոիրեր էին պտտվում այն մասին, որ Շոն Քոմսի լեյբլը՝ Bad Boys Records-ը, հրաժարվելու է երգչուհու հետ հետագա համագործակցությունից, սակայն Շոնը հերքել է այդ վարկածը ասելով, որ Քեսսին ամբողջ օրը ստուդիայում աշխատում է նոր ալբոմի վրա։ Բայց Քեսսիի և Լեսլիի համագործակցությունը դադարեցվել է։ Երգչուհու երկրորդ ալբոմի թողարկումը պիտի կայանար 2012 թվականին, սակայն այդպես էլ չի կայանում։ 2012 թվականին Քեսսին աչքի է ընկել «King of Hearts» նոր մենակատարային սինգլով և Նիքի Մինաժի երկրորդ ալբոմի վերաթողարկման համար ձայնագրված «The Boys» սինգլում ունեցած մասնակցությամբ։
2019 թվականի սեպտեմբերի 25-ին ամուսնացել է ֆիտնես-մարզիչ Ալեքս Փայնի հետ, ում հետ հանդիպում էր իրենց ամուսնությունից մեկ տարի առաջ։


== Ծանոթագրություններ ==


== Արտաքին հղումներ ==
Кэсси Internet Movie Database կայքում
Իդավեռե

Իդավեռե (էստ․՝ Idavere), գյուղ Էստոնիայի Լյաենե-Վիրումաա նահանգի Հալյալա շրջանում։
2011 թվականի տվյալներով գյուղում բնակվում էր 60 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նովայա Պարաֆիևկա

Նովայա Պարաֆիևկա (ուկրաիներեն՝ Нова Парафіївка), գյուղ Ուկրաինայի Խարկովի մարզի Կեգիչևի շրջանում։ Հիմնադրվել է 1880 թվականին։
2001 թվականի տվյալներով Նովայա Պարաֆիևկա գյուղում բնակվում էր 733 մարդ։ Բնակավայրը զբաղեցնում է 3,69 կմ² տարածք։ Բնակչության խտությունը կազմում էր 198,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կեզորուչեյ (գյուղ, Պոդորոժսկի շրջան)

Կեզորուչեյ (ռուս.՝ Кезоручей), գյուղ Ռուսաստանի Լենինգրադի մարզի Պոդորոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերդօվա

Սերդօվա, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
(7121) Բուշ

(7121) Բուշ (անգլ.՝ Busch), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 10-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,894418 ա. մ., առավելագույնը մոտենում է 2,628 ա. մ. հեռավորության վրա և հեռանում 3,1609 ա. մ.։ Արեգակի շուրջ մեկ ամբողջական պտույտ է կատարում 1798,62 երկրային օրվա ընթացքում, իր ուղեծրով շարժվելով միջինում 0,200153 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7121) Բուշ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստոն շրջան (Միսսուրի)

Անվան այլ կիրառումների համար տե՛ս՝ Ստոն շրջան (այլ կիրառումներ)Ստոն շրջան (անգլ.՝ Stone County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.199 կմ² է, բնակչությունը՝ 32.202 մարդ (2010 թ. տվյալներով)։ Շրջկենտրոնն է Գալենա բնակավայրը։ Կազմավորվել է 1851 թ.։
Ջոն Գոլան

Ջոն Գոլան (անգլ.՝ John Gollan, ապրիլի 2, 1911(1911-04-02), Էդինբուրգ, Շոտլանդիա, Մեծ Բրիտանիայի և Իռլանդիայի միացյալ թագավորություն - սեպտեմբերի 5, 1977(1977-09-05), Լոնդոն, Միացյալ Թագավորություն), անգլիացի կոմունիստ քաղաքական գործիչ, Մեծ Բրիտանիայի կոմունիստական կուսակցության առաջնորդ։ 
1927 թվականից անցել է կոմկուսի շարքերը։ 1931 թվականին հեղափոխական գործունեության համար դատապարտվել է բանտարկության։ Եղել է կոմերիտական «Յանգ ուորքեր» (անգլ.՝ Young Worker - երիտասարդ աշխատող), ավելի ուշ՝ «Չելլենջ» (անգլ.՝ Challenge - մարտահրավեր) թերթի խմբագիրը, 1935-1940 թվականներին՝ Մեծ Բրիտանիայի կոմերիտմիության ազգային քարտուղար։ 1935 թվականին ընտրվել է Երիտասարդության կոմունիստական ինտերնացիոնալի գործադիր կոմիտեի կազմում։ 1935 թվականին դարձել է Մեծ Բրիտանիայի կոմկուսի ԿԿ-ի (1943 թվականից գործադիր կոմիտեի), 1940 թվականից՝ քաղբյուրոյի (1943-ից քաղաքական կոմիտեի) անդամ։ 1957-1964 թվականներին կոմկուսի տեսական օրգան «Մարքսիզմ թըդեյ» ամսագրի գլխավոր խմբագիրն էր, 1956-1975 թվականներին՝ կոմկուսի գլխավոր քարտուղարը։


== Ծանոթագրություններ ==
Ժան-Բատիստ Կոլբեր

Ժան-Բատիստ Կոլբեր (ֆր.՝ Jean-Baptiste Colbert, օգոստոսի 29, 1619(1619-08-29)[…], Ռեյմս, Ֆրանսիայի թագավորություն - սեպտեմբերի 6, 1683(1683-09-06)[…], Փարիզ, Ֆրանսիայի թագավորություն), ֆրանսիացի պետական գործիչ Լյուդովիկոս XIV-ի օրոք։ 
1660-ական թվականների վերջին իր ձեռքում կենտրոնացնելով Ֆրանսիայի ներքին քաղաքականությունը՝ Կոլբերն ամրապնդել է կենտրոնական իշխանությունը, անցկացրել տնտեսաֆինանսական ուշագրավ միջոցառումներ և զարկ տվել արդյունաբերությանը։ 1663-1671 թվականներին հիմնադրել է գրականության, գիտությունների, երաժշտության և ճարտարապետության ակադեմիաներ։ 1667 թվականին ընտրվել է Ֆրանսիական ակադեմիայի անդամ։ Հովանավորել է հայ առևտրականներին, որոնք Ֆրանսիա էին ներմուծում մետաքս։


== Ծանոթագրություններ ==
Թիլ (Մալաթիայի գավառ, այլ գյուղ)

Թիլ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։Խարբերդ նահանգի Թիլ գյուղի մազապուրծ փրկվածներից մեկի` Ստեփան Զաքարի Ստեփանյանի պատմելով, տարին երկու անգամ բերք էին հավաքում. պատմում էր, որ  նրանց մեծ մասը դաժանաբար սպանվել է հենց գյուղում, մի մասն էլ, աքսորի ճանապարհին։ Ստեփան Ստեփանյանը, հոր Զաքար քեյայյի հետ, և մի քանի հարազատներվ, փախչել են, հասել Գավառ և հաստատվել այնտեղ. Ապա 1969 թ. հիմենել են Նոր  Խարբերդ ավանը, որն գտնվում է Մասիսի շջանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Վելիկոբերեզկովսկի գյուղական խորհուրդ (Սերեդինո-Բուդսկի շրջան)

Վելիկոբերեզկովսկի գյուղական խորհուրդ  (ուկրաիներեն՝ Великоберізківська сільська рада), Ուկրաինայի Սումիի մարզի Սերեդինո-Բուդսկի շրջանում։
2001 թվականի տվյալներով Վելիկոբերեզկովսկի գյուղական խորհրդում բնակվում էր 367 մարդ։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Թուշինցիներ

Թուշինցիներ կամ թուշիներ (վրաց. თუშები - թուշեբի), վրացիների էթնիկ խումբ։ Ապրում են Վրաստանի Ախմետայի մունիցիպալիտետում և արևելյան Վրաստանի որոշ շրջաններում։ Խոսում են վրացերենի թուշինյան բարբառով։ Հավատացյալները քրիստոնյա են։ 1886 թվականի հաշվառումների համաձայն, Վրաստանում բնակվում էին 5524 թուշինցիներ, իսկ 2012 թվականի տվյալներով, նրանց թիվը հասել էր 30000 մարդու։


== Կենցաղը ==
Հիմնականում զբաղվում են անասնապահությամբ։ Նախկինում առանձնանում էին մշակույթի և կենցաղի որոշ յուրահատկություններով, մասնավորապես հսկայական քարե խաչերի պաշտամունքով, որոնք ունեին շատ հին ծագում։ Թուշինցիները հայտնի էին բրդյա իրերի պատրաստմամբ (խուրջիններ, զանգապաններ և այլն), ինչպես նաև Չեչնիայի և Դաղստանի տարածքներ կատարած ասպատակություններով։ Իրենց տարածքները պաշտպանում էին չեչենների և դաղստանցիների կողմից կատարվող նմանատիպ ասպատակություններից, որոնք տեղի էին ունենում հիմնականում ձմռանը։ Այդ սահմանային բախումները շարունակվել են հարյուրամյակներ և դարձել են ավանդույթ` արտացոլվելով նաև բանահյուսության մեջ։
Ձմռանը թուշինցիների գյուղերը ձյան պատճառով կտրված են հարթավայրերից։ Բարձրլեռնային վայրերում կառուցված նրանց ամենահին տները իրենցից ներկայացնում էին աշտարակներ` նեղ պատուհաններով, որոնց առաջին հարկում գտնվում էր գոմը կամ փարախը։
20-րդ դարի կեսերին թուշինցիների գյուղերի մեծ մասը լքվեց բնակիչներից, քանի որ նրանք սկսեցին վերաբնակվել հարթավայրերում։


== Ծանոթագրություններ ==
Լավելո

Լավելո (իտալերեն՝  Lavello), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 13 658 մարդ (2004 թվական), բնակչության խտությունը կազմում է 99 մարդ/կմ²։ Զբաղեցնում է 132 կմ² տարածք։ Փոստային ինդեքսն է՝ 85024։ Հեռախոսային կոդը՝ 0972։
Կոմունայի հովանավորն է Սուրբ Մավրը։ Տոնը նշվում է ամեն տարի մայիսի 2-ին։


== Ծանոթագրություններ ==


== Արտաքին հղումներ ==
Բնակավայրի պաշտոնական էջը www.comune.lavello.pz.it կայքում (իտալ.)
Պաշտպանության միության արժանիքների մեդալ

Պաշտպանության միության արժանիքների մեդալ (էստ․՝ Kaitseliidu teenetemedal),Էստոնիայի պաշտպանության միության պարգև, որը ստեղծվել է 1997 թ.-ի նոյեմբերի 30-ին Էստոնիայի պաշտպանության միության նախագահի որոշմամբ։ 1998 թ.-ի հունիսի 10-ին ընդունվել է պարգևատրման կարգը։


=== Պաշտպանության միության արժանիքների մեդալի կարգերը ===
1. Պաշտպանության միության արժանիքների մեդալը ունի չորս կարգ՝

մեկ հատուկ կարգ՝ Պաշտպանության միության արժանիքների մեդալ հատուկ արժանիքների համար,
երեք հիւմնական կարգ՝ ոսկյա, արծաթյա և բրոնզյա։2. Մեդալի գեղարվեստական ձևավորման հիմքում դրված է պաշտպանության միության զինանշանը։


== Պատկերներ ==


== Արտաքին հղումներ ==
Kaitseliidu teenetemedal (eriklass ning kolm põhiklassi — I, II ja III klass)
Պալոմարես դել Ռիո

Պալոմարես դել Ռիո (իսպ.՝ Palomares del Río) — բնակեցված կետ և մունիցիպալիտետ Իսպանիայում։ Մտնում է Սևիլյա պրովինցիայի մեջ՝ Անդալուսիա ինքնավար համայնքում։ Մունիցիպալիտետը գտնվում է Մեծ Սևիլյա շրջանի կազմում։ Զբաղեցնում է 13կմ² մակերես։ Բնակչությունը՝ 7185 մարդ(2010)։ Պրովինցիայի վարչական կենտրոնից գտնվում է 10կմ հեռավորության վրա։


== Ժողովրդագրություն ==


== Ծանոթագրություններ ==
Պարույր Սաղաթելյան

Պարույր Եղիազարի Սաղաթելյան (1909, Ձորակապ, Հայաստան), հայ մանկավարժ։ ԽՄԿԿ անդամ (1944): Հայրենական պատերազմի մասնակից։


== Կենսագրություն ==
Պարույր Սաղաթելյանը ծնվել է 1909 թվականին Անիի շրջանի Ձորակապ գյուղում։ Տարրական դպրոցն ավարտելուց հետո տեղափոխվել է Լենինական, 1929 թվականին ավարտել Լենինականի մանկավարժական ուսումնարանը, այնուհետև աշխատել Ձորակապի տարրական դպրոցում։ 1931 թվականին Մարալիկի յոթնամյա դպրոցում դասավանդել է ֆիզիկա և մաթեմատիկա։ 1938 թվականին ընդունվել է Լենինականի Միքայել Նալբանդյանի անվան պետական մանկավարժական ինստիտուտի երեկոյան բաժնի ֆիզիկա-մաթեմատիկական ֆակուլտետը, միաժամանակ մաթեմատիկա է դասավանդել դպրոցում։ 
1941 թվականի հունիսի 23-ին Սաղաթելյանը կամավոր մեկնել է ռազմաճակատ։ 1942 թվականին վիրավորվել է, բուժվելուց հետո վերադարձել ռազմաճակատի 8-րդ գվարդիական բանակի 57-րդ գվարդիական դիվիզիայի 170-րդ գվարդիական հակատանկային գունդ, կռվել է երրորդ Ուկրաինական, ապա՝ առաջին Բելոռուսական ռազմաճակատներում, մասնակցել է Դնեպր, Դնեստր, Վիսլա և Օդեր գետերի անցման մարտերին, Բեռլինի գրավմանը։ 1944 թվականի օգոստոսին, Վիսլայի պլացդարմում ընդունվել է ԽՄԿԿ շարքերը։
Ռազմաճակատում ցուցաբերած արիության համար Սաղաթելյանը Գերագույն գլխավոր հրամանատարի կողմից ստացել է 11 շնորհակալագիր։ Պարգևատրվել է Կարմիր աստղի երկու, Հայրենական պատերազմի 2-րդ աստիճանի շքանշաններով, «Խիզախության համար», «Վարշավայի ազատագրման համար» և յոթ այլ մեդալներով։
1945 թվականին զորացրվելով բանակից Սաղաթելյանը վերադառնալով Լենինական, նշանակվել է բաներիտ դպրոցի տնօրեն։ 1947 թվականին ավարտել է Լենինականի մանկավարժական ինստիտուտը և նշանակվել Մայակովսկու անվան № 5 միջնակարգ դպրոցի մաթեմատիկայի ուսուցիչ։ 1950-1970 թվականներին աշխատել է Շիրվանզադեի անվան, ապա՝ Ս. Սպանդարյանի անվան միջնակարգ դպրոցների տնօրեն։ 
Սաղաթելյանը պարգևատրվել է «Պատվո նշան» շքանշանով, «Աշխատանքային արիության համար» մեդալով, մի շարք պատվոգրերով։


== Պարգևներ ==
«Կարմիր աստղի» կրկնակի շքանշան
Հայրենական պատերազմի 2-րդ աստիճանի շքանշան
«Խիզախության համար» շքանշան
«Վարշավայի ազատագրման համար» շքանշան
«Պատվո նշան» շքանշան
«Աշխատանքային արիության համար» մեդալ


== Ծանոթագրություններ ==
Գալաևկա

Գալաևկա (ռուս.՝ Галаевка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քելլի Գիդիշ

Քելլի Գիդիշ (անգլ.՝ Kelli Giddish ապրիլի 13, 1980(1980-04-13), Cumming, Ջորջիա, ԱՄՆ), ամերիկացի դերասանուհի, որը առավել հայտնի է NBC-ի «Օրենք ու կարգ։ Հատուկ կորպուս» սերիալում խաղացած դետեկտիվ Ամանդա Ռոլիզնի դերով։


== Կենսագրություն ==
Գիդիշը ծնվել է Ջորջիա նահանգի Քամիգ քաղաքում՝ Չարլզի և Նիթի Գիդիշի ընտանիքում։ Նա ունի եղբայր՝ Էլի Գիդիշը։ Ավարտել է Էվանսվիլի համալսարանը (Ինդիանա նահանգ), որից հետո տեղափոխվել է Նյու Յորք՝ դերասանական կարիերա սկսելու համար։


== Կարիերա ==
2005-2007 թվականներին նկարահանվել է ABC-ի «Իմ բոլոր երեխաները» ցերեկային սերիալում։ Դրանից հետո Գիդիշը հայտնվել է «Մահ սիրո մեջ» անկախ ֆիլմում, որի պրեմերիան կայացել է «Սանդենս» կինոփառատոնի շրջանակներում։
2010 թվականին Գիդիշը գլխավոր դեր է խաղացել Fox-ի «Անցյալ կյանք» սերիալում, որը փակվել է մի քանի էպիզոդից հետո։ 2010-2011 թվականներին նա NBC-ի «Հետապնդում» սերիալում խաղացել է գլխավոր դեր, ինչպես նաև հրավիրված աստղ է եղել «Լավ կինը» սերիալի երեք էպիզոդներում։
2011 թվականի հունիսի 27-ին հայտարարվել է, որ Գիդիշը միանում է NBC-ի «Օրենք ու կարգ։ Հատուկ կորպուս» սերիալի դերասանական կազմին՝ նոր դետեկտիվ Ամանդա Ռոլինզի դերում։ Նա այդ դերը կրկնել է նաև «Չիկագոյի ոստիկանությունը» սերիալում։


== Անձնական կյանք ==
2015 թվականի հունիսի 20-ին ամուսնացել է Լորենս Ֆոլբորնի հետ։ Ամուսինները ունեն երկու որդի՝ Լյուդո Ֆոլբորնը և Չարլի Ռեյֆ Ֆոլբորնը։


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություն ==


== Արտաքին հղումներ ==
Келли Гиддиш (անգլ.) Internet Movie Database կայքում
Էլինա Զալիտե

Էլինա Զալիտե (լատիշ․՝ Elīna Zālīte, հոկտեմբերի 19, 1898(1898-10-19), Trapene Parish, Լատվիա - ապրիլի 7, 1955(1955-04-07), Ռիգա, Լատվիական ԽՍՀ, ԽՍՀՄ), լատվիացի խորհրդային գրող, դրամատուրգ, բանաստեղծ, արձակագիր, թարգմանչուհի։


== Կենսագրություն ==
Էլինա Զալիտեն ծնվել է 1898 թվականին Վալկի նահանգում, արհեստավորի ընտանիքում։ 1904 թվականին ընտանիքը տեղափոխվել է Ապե քաղաք, որտեղ ավարտել է տարրական դպրոցը։ 1918 թվականին էքստեռն ավարտել է Տարտուի Պուշկինի անվան գիմնազիան։ 1918-1920 թվականներին Ալուկսնե քաղաքում աշխատել է որպես ուսուցիչ, 1921 թվականից աշխատել է Ռիգայում։ Տպագրվել է 1921 թվականից։ 1928-1934 թվականներին եղել է «Դայլես» թատրոնի դրամատուրգ։ Երկրորդ համաշխարհային պատերազմից հետո կարճ ժամանակահատված աշխատել է որպես օպերետային թատրոնի դրամատուրգ։ Թարգմանություններ է կատարել ռուսերենից, ֆրանսերենից, ֆիններենից, էստոներենից։ Երեխաների համար գրել է «Պետերիսը խաղաղության պաշտպանության դիրքերում» (1951), «Անտառ գնանք՝ սնկի» (1958) չափածո գրքերը։


== Ծանոթագրություններ ==


== Արտաքին հղումներ ==
Elīna Zālīte ( 1898. 19. oktobris - 1955. 07. aprīlis) Archived 2016-03-05 at the Wayback Machine.
Մատյաշովկա (այլ կիրառումներ)

Մատյաշովկա, կարող է վերաբերել՝

Մատյաշովկա - ավան, Ուկրաինայի Վիննիցայի մարզի Լիտինկայի շրջանում
Մատյաշովկա - գյուղ, Ուկրաինայի Պոլտավայի մարզի Լուբնիի շրջանում
Մատյաշովկա - գյուղ, Ուկրաինայի Պոլտավայի մարզի Վելիկա Բոգաչկայի շրջանում
Օպերա (մունիցիպալիտետ)

Անվան այլ կիրառումների համար տե՛ս՝ Օպերա (այլ կիրառումներ)Օպերա  (իտալերեն՝ Opera), քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը կազմում է 13744 մարդ (2004 թվականի տվյալներով)։ Խտությունը կազմում է 1885 մարդ/կմ²։ Տարածքը 7 կմ² է։ Էլեկտրոնային փոստ՝ 20090։ Հեռախոսային կոդ՝ 02։
Բնակավայրի հովանավորն է՝ Սան Պիետրոն և Սան Պաոլո դի Տարսոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 02 530071
Էլեկտրոնային հասցե։ sindaco@comune.opera.mi.it
Գլխավոր կայք։ http://www.comune.opera.mi.it


== Ծանոթագրություններ ==


== Արտաքին հղումներ ==
Բնակավայրի գլխավոր կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բագրաս (այլ կիրառումներ)

Բագրաս կարող է նշանակել.

Բագրաս, միջնադարյան ամրոց Կիլիկյան Հայաստանում։
Բագրաս, բրդյա բարակ գործվածք, որից Հայաստանում պատրաստել են անձրևային (անջրանցիկ) գլխարկներ։
Սկաֆատի

Սկաֆատի (իտալերեն՝ Scafati), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 50525 մարդ, բնակչության խտությունը կազմում է 2382 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 84018, հեռախոսային կոդ՝ 081։
Կոմունայի հովանավորներն են Սուրբ Աստվածածինը, Սուրբ Պետրոս առաքյալը, Սուրբ Վինսենթը։ Տոնը նշվում է ամեն տարի հուլիսի 16-ին և հուլիսի չորրորդ կիրակի օրը։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Սուրբ Աստվածածին եկեղեցի (Շեպտուխովկա)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի (ռուս.՝ Церковь Покрова Пресвятой Богородицы), Ռուս Ուղղափառ եկեղեցու Շախտիի և Միլլերովոյի թեմի ուղղափառ եկեղեցի, որը ենթարկվում է Չերտկովո-Կալիտվայի գործակալությանը։ Եկեղեցին գտնվում է Ռուսաստանի Դաշնության Ռոստովի մարզի Չերտկովսկի շրջանի Շեպտուխովկա գյուղում։ Կառուցվել է 20-րդ դարի սկզբին` 1900-1912 թվականների միջև։
Եկեղեցու հասցեն` 346033, Ռուսաստան, Ռոստովի մարզ, Չերտկովսկի շրջան, գյուղ Շեպտուխովկա, Ցենտրալնայա փողոց, տուն 12։


== Պատմություն ==
Սուրբ Աստվածածին քարե եկեղեցին Ռոստովի մարզի Չերտկովսկի շրջանի Շեպտուխովկա գյուղում կառուցվել է 1900 և 1912 թվականների միջև ընկած ժամանակահատվածում՝ Սուրբ Նիկողայոս փայտե եկեղեցու կողքին, որը կառուցվել էր 1790 թվականին և չի պահպանվել։
Տաճարը կառուցվել է գյուղի բոլոր բնակիչների միահամուռ ջանքերով։ Նրա կառուցման ժամանակ զգալի նյութական օգնություն են ցուցաբերել տեղական կալվածատերեր Յանովը, Շեպտուխովը և Օբուխովը։ Սուրբ Աստվածածին եկեղեցին պահպանվել է մինչև մեր օրերը։
Ներկայուկս տաճարի հովիվն է քահանա Անտոնի Կոլիստրատովը։ Այստեղ անցկացվում են բաց դասեր «Ուղղափառ մշակույթի հիմունքները» դպրոցական առարկայի շրջանակներում և էքսկուրսիաներ գյուղի դպրոցի աշակերտների համար։ Բաց դասերը վարում է քահանա Անտոնի Կոլիստրատովը։


== Ծանոթագրություններ ==


== Արտաքին հղումներ ==
Чертково-Калитвенское благочиние
Шептуховка. Церковь Николая Чудотворца в Николаевке-Янове.
Ատուրյան

Ատուրյան, հայկական ազգանուն։


== Ազգանունը կրողներ ==
Սարգիս Ատուրյան, (20-րդ դար), մտավորական։


== Տես նաև ==
Աստվածատուրյան
Ատրյան
Դուրյան
Խաչատուրյան
Տիրատուրյան


== Ծանոթագրություններ ==
Սափարմուրատ Նիյազով

Սափուրմուրատ Աթաևիչ Նիյազով (թուրքմեն․՝ Saparmyrat Ataýewiç Nyýazow, փետրվարի 19, 1940(1940-02-19)[…], Կիպչակ, Թուրքմենական ԽՍՀ, ԽՍՀՄ - դեկտեմբերի 21, 2006(2006-12-21)[…], Աշխաբադ, Թուրքմենստան), հայտնի նաև Թուրքմենբաշի (Türkmenbaşy - թուրքմենների ղեկավար) պատվանունով, թուրքմեն քաղաքական գործիչ, Թուրքմենական ԽՍՀ ԿԿ Կենտրոնական կոմիտեի առաջին քարտուղար (1985-1991), Թուրքմենստանի Հանրապետության առաջին նախագահ (1991-2006)։
ԽՍՀՄ փլուզումից հետո մինչև մահ մնացել է Թուրքմենստանի Հանրապետության նախագահի պաշտոնում, ընդ որում ինքն իրեն ցմահ նախագահ էր նշանակել 1999 թվականին։


== Հետաքրքիր ==
Սափարմուրադ Նիյազովը, 1997 թվականի գարնանը, խոսելով թուրքմենական ստեղծագործ մտավորականության ներկայացուցիչների հետ, ասել է, որ տասներկու տարեկանում գիտեր, որ ապագայում ինքը դառնալու է երկրի ղեկավար։


== Ծանոթագրություններ ==
Ալիբոդիեռ

Ալիբոդիեռ (ֆր.՝ Allibaudières), համայնք Ֆրանսիայի Գրանդ Էստ մարզի Օբ գավառում։
Բնակչությունը 2014 թվականի դրությամբ կազմում է 255 մարդ, բնակչության խտությունը` 10.57 մարդ/կմ²։ Բնակավայրը զբաղեցնում է 24.13 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ արևելք, Շալոն ան Շամպայն քաղաքից` 50 կմ հարավ-արևմուտք, Տրուա քաղաքից` 33 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 162 աշխատունակ (15-64 տարեկան) բնակիչ, որոնցից ակտիվ էին 109-ը, իսկ ոչ ակտիվները` 53։ Ակտիվության ցուցանիշը կազմում է 67,3 %։ 109 աշխատունակ մարդկանցից աշխատել է 86 անձ (47 տղամարդ և 39 կին)։ Գործազուրկ են եղել 23 անձ (16 տղամարդ և 7 կին)։ 53 անաշխատունակներից 8-ը եղել են աշակերտներ կամ ուսանողներ, 19-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==